title: Id-Deċiżjoni tal-Bank Ċentrali Ewropew tat-8 ta' Novembru 2001 dwar ċerti kondizzjonijiet li għandhom x' jaqsmu ma' aċċess għas-Sistema ta' Monitorjar ta' Falsifikazzjonijeit (SMF) (BĊE/2001/11)

text:
Avviż Legali Importanti

|

32001D0912

Official Journal L 337 , 20/12/2001 P. 0049 - 0051

		Id-Deċiżjoni tal-Bank Ċentrali Ewropewtat-8 ta' Novembru 2001dwar ċerti kondizzjonijiet li għandhom x' jaqsmu ma' aċċess għas-Sistema ta' Monitorjar ta' Falsifikazzjonijeit (SMF)(BĊE/2001/11)(2001/912/KE)IL-KUNSILL LI JIRREGOLA L-BANK ĊENTRALI EWROPEW,Wara li kkunsidra it-Trattat li jistabbilixxi il-Komunita Ewropea, u partikolarment l-Artikolu 106(1) miġjub fih,Wara li kkunsidra l-Istatut tas-Sistema Ewropea ta' Banek Ċentrali u tal-Bank Ċentrali Ewropew u partikolarment l-Artikolu 16 miġjub fih,Billi:(1) Ir-Regolament tal-Kunsill (KE) Nru1338/2001 tat-28 ta' Ġunju 2001 li jippreskrivi miżuri meħtieġa għall-protezzjoni ta' l-euro kontra iffalsifikar [1] jistabbilixxi ċerti miżuri b' konnessjoni mal-ġbir u l-ħażna ta' fatti magħrufa (data) li għandhom x' jaqsmu ma' bankonoti u muniti foloz u ma' aċċess għal dawn il-fatti magħrufa (data).(2) Il-ġlieda kontra l-iffalsifikar ma tistax tiġi trattata biss f' livell ta' l-erja ta' l-euro; għal dan l-effett, il-Kunsill ta' l-Unjoni Ewropea hadet miżuri rigward l-euro taħt it-Titolu VI tat-Trattat dwar l-Unjoni Ewropea (jiġifieri it-tielet pilar); ukoll, ir-Regolament tal-Kunsill (KE) Nru 1339/2001 jestendi l-effetti tar-Regolament tal-Kunsill (KE) Nru 1338/2001 lill-dawk l-Istati Membri li ma addottawx l-euro bħala l-munita waħdanija tagħhom [2].(3) Il-proċessi u s-sistemi diġa fis-seħħ għall-analiżi ta' falsifikazzjonijiet u għall-ġbir ta' tagħrif li għandu x' jaqsam ma' l-iffalsifikar jeħtieġu li jinbnew aktar; il-BĊE stabbilixxa ċ-Ċentru għall-Analiżi ta' Falsifikazzjoni u d-Database ta' Falsifikazzjoni ta' Muniti; sar xieraq li dan ta' l-aħħar jiġi organizzat mill-ġdid u jissemma mill-ġdid bħala "Is-Sistema ta' Monitorjar ta' Falsifikazzjonijiet" (SMF) u li jiġu definiti l-karatteristiċi tiegħu.(4) Il-BĊE jipprovdi għall-kondizzjonijiet lijiżguraw il-proċeduri xierqa għal aċċess għall-fatti magħrufa (data) rilevanti tas-SMF f' konformita mar-Regolamenti (KE) Nru 1338/2001 u (KE) Nru 1339/2001. Għal dan il-għan, il-banek ċentrali nazzjonali (BĊN) kollha tas-Sistema Ewropea ta' Banek Ċentrali jeħtieġu li jistabbilixxu ċ-Ċentri ta' Falsifikazzjoni Nazzjonali rispettivi tagħhom (ĊFN) f' kull BĊN u joħolqu r-rwol ta' amministratur ta' sigurta taċ-ĊFN. Il-BĊE jilħaq ukoll l-arranġamenti u l-ftehimijiet meħtieġa mal-Kummissjoni u l-Europol sabiex jipprovdi għall-aċċess xieraq tagħhom għall-fatti magħrufa (data) tas-SMF u għall-aċċess għaċ-Ċentru Tekniku u Xjentifiku Ewropew kif ukoll f' konformita mar-Regolament (KE) Nru 1338/2001. Kull aċċess għandu jirrispetta l-livelli stabbiliti ta' sigurta minima rilevanti. Dan ir-rigward huwa essenzjali minħabba fin-natura kunfidenzjali tal-fatti magħrufa (data) tas-SMF. In-natura kunfidenzjali tal-fatti magħrufa (data) tfisser li t-tagħrif li kull wieħed mill-utenti tas-SMF jikseb mis-SMF għandu jiġi wżat esklussivament għall-għan tat-twettiq tar-responsabbilitajiet tagħhom fil-ġlieda kontra l-iffalsifikazzjoni ta' l-euro. Il-limitazzjoni għall-aċċess għall-fatti magħrufa (data) tas-SMF tgħin biex tiġi żgurata l-kunfidenzjalita.(5) Manwal ta' proċeduri u l-livelli stabbiliti ta' sigurta minima b' konnessjoni mas-SMF huma fil-proċess li jiġu approvati mill-Kunsill li Jirregola tal-BĊE. Mhumiex se jiġu pubblikati minħabba fin-natura kunfidenzjali tal-fatti magħrufa (data) li trid tiddaħħal u biex ikunu aċċessibbli fis-SMF u minħabba fl-importana li jinżamm ambjent kunfidenzjali għall-użu tas-SMF,IDDEĊIEDA KIF ĠEJ:Artikolu 1Id-definizzjonijietId-definizzjonijiet li jinstabu fir-Regolament (KE) Nru 1338/2001 għandhom japplikaw f' din id-Deċiżjoni.Artikolu 2Is-Sistema ta' Monitorjar ta' Falsifikazzjonijiet1. Id-Database ta' Falsifikazzjoni ta' Muniti (DFM) hija msemmija mill-ġdid bħala s-Sistema ta' Monitorjar ta' Falsifikazzjonijiet (SMF). Ir-referenzi kollha għad-DFN li jinstabu f' xi att legali ta' qabel huma issa meqjusa li jsiru lis-SMF.2. Is-SMF tikkonsisti minn database ċentrali li jikkontjeni t-tagħrif kollu tekniku u statistiku dwar il-falsifikazzjonijiet, kemm fuq bankonoti u kif ukoll muniti ta' l-euro, sew jekk ikunu orġinaw mill-Istati Membri sew jekk fil-pajjiżi terzi. Is-SMF tinkludi, fost ħwejjeġ oħra, applikazzjonijiet u faċilitajiet ta' browsing u editjar għad-downloading u uploading ta' fatti magħrufa (data) u xbieki li jgħaqqdu l-utenti differenti tas-SMF mas-SMF.3. L-organizzazzjoni u t-tmexxija tas-SMF huma fil-kompetenza tal-Bord Eżekuttiv tal-BĊE, li jqis għal dawn l-għanijiet il-veduti tal-Kumitat tal-Bankonoti.Artikolu 3Aċċess għall-fatti magħrufa (data) tas-Sistema ta' Monitorjar ta' Falsifikazzjonijiet1. Minbarra fl-aċċess tal-BĊN għas-SMF, aċċess għall-fatti magħrufa rilevanti tas-SMF jingħata lill-awtoritajiet kompetenti nazzjonali l-oħra, inklużi ċ-Ċentri għall-Analiżi Nazzjonali (ĊAN) u ċ-Ċentri għall-Analiżi Nazzjonali tal-Munita (ĊANM), rigward fatti magħrufa (data) li għandhom x' jaqsmu ma' muniti, bi qbil mar-Regolament (KE) Nru 1338/2001. Għal dan il-għan, japplikaw il-kondizzjonijiet stabbiliti fl-Artikoli 5 sa 9 ta' din id-Deċiżjoni.2. Aċċess lill-Kummissjoni Ewropea, iċ-Ċentru Tekniku u Xjentifiku Ewropew (ĊTXE) u Europol għall-fatti magħrufa (data) tas-SMF jingħata bi qbil mar-Regolament (KE) Nru 1338/2001 Il-proċeduri għal dan l-aċċess huma speċifikati f' arranġamenti u ftehimijiet bilaterali mal-BĊE, kif mistħoqq.3. Bla ħsara għal xi ftehimijiet li jikkonċernaw relazzjonijiet monetarji bejn il-Komunita u pajjiżi terzi, il-BĊN jista' jagħti aċċess għall-fatti magħrufa (data) rilevanti tas-SMF lill-awtoritajiet jew ċentri nominati ta' dawn il-pajjiżi terzi.4. B' żieda mal-paragrafu 3 hawn fuq u fuq il-bażi ta' l-Artikolu 9 tar-Regolament (KE) Nru 1338/2001, il-BĊE jista' jagħri aċċess għall-fatti magħrufa (data) rilevanti tas-SMF lill-awtoritajiet jew ċentri nominati ta' pajjiżi terzi. Jistgħu ukoll jiġu provvduti b' fatti magħrufa (data) ad hoc tas-SMF meta dan jitqies meħtiep miċ-Ċentru Għall-Analiżi ta' Falsifikazzjonijeit (ĊAF) tal-BĊE.Artikolu 4Dħul ta' fatti magħrufa (data) fis-Sistema ta' Monitorjar ta' Falsifikazzjonijiet minn Ċentri għal-Analiżi Nazzjonali u Ċentri għall-Analiżi ta' Munita NazzjonaliId-dħul permezz ta' xi jew kull ĊAN fis-SMF ta' fatti magħrufa (data) li għandhom x' taqsamu ma bankonoti ta' l-eura iffalsifikati li ġew skoperti u t-twassil ta' kull tip ġdid ta' bankonoti ta' l-euro li huma suspettati li huma falsifikati liċ-ĊAF tal-BĊE iseħħ bi qbil mar-Regolament (KE) Nru 1338/2001 u mal-manwal rilevanti ta' proċeduri approvati mill-Kunsill li Jirregola tal-BĊE bil-kontribut tal-Kunsill Ġenerali tal-BĊE. Dawk iċ-ĊAN li mhumiew BĊN jew li ma ġewx stabbiliti f' BĊN huma konsultati fuq il-manwal ta' proċeduri. L-adattamenti meħtieġa tal-manwal ta' proċeduri li għandhom x' jaqsmu tad-dħul ta' fatti magħrufa (data) relatati ma' muniti miċ-ĊTXE u ċ-ĊANM fis-SMĊ iseħħu wkoll.Artikolu 5Ċentri Nazzjonali ta' Falsifikazzjonijiet1. Ix-xogħol ta' amministrazzjoni ta' aċċess lis-SMF riferit fl-Artikolu 3 fl-Istati Membri isir minn ĊFN stabbilit f' kull BĊN. Dan iċ-ĊFN jiffaċilita wkoll komunikazzjoni rigward il-materji kollha relatati mas-SMF fl-Istati Membri. Ir-rwol ta' amministratur ta' sigurta huwa maħluq f' kull ĊFN b' konnessjoni ma' dan ix-xogħol.2. Mal-ftehim tal-BĊE, il-ĊFN jawtorizza l-livelli differenti ta' aċċess lis-SMF riferit fl-Artikolu 3, bi qbil mal-paragrafu wieħed hawn fuq. Għal dan il-għan, l-ismijiet ta' l-utenti meħtieġa u l-kategoriji differenti ta' utenti u livelli differenti ta' aċċess fost dawk l-utenti huma maħluqa u stabbiliti mill-amministratur ta' sigurta taċ-ĊFN riferit hawn fuq.Artikolu 6Konformita mal-livelli stabbiliti ta' sigurta tas-Sistema ta' Monitorjar ta' FalsifikazzjonijietIl-livelli stabbiliti ta' sigurta minima li jridu jiġu segwiti mill-awtoritajiet jew ċentri kollha (ĊAN u/jew ĊANM) fejn ikun hemm utenti tas-SMF u minn utenti bħal dawn, f' konnessjoni ma' aċċess għas-SMF, huma adottati mill-Kunsill li Jirregola tal-BĊE bil-kontribut tal-Kunsill Ġenerali tal-BĊE. Huma mgħarrfa liċ-ĊFN.Artikolu 7Kunfidenzjalita1. Kull awtorita jew ċentru li fih hemm utenti tas-SMF jgħarrafhom bin-natura kunfidenzjali tal-fatti magħrufa (data) tas-SMF u b' xi limitazzjonijiet fuq aċċess applikabbli għal kull wieħed mill-utenti ta' dik l-awtorita jew ċentru u ta' l-awtoritajiet jew ċentri l-oħra, kif dawn il-limitazzjonijiet huma komunikati lil dan ta' l-aħħar mill-amministratur ta' sigurta taċ-ĊFN minn żmien għal żmien. Iċ-ĊFN rilevanti jista' jitlob li kull awtorita jew ċentru jiffirma dikjarazzjoni ta' kunfidenzjalita li fiha huwa jiddikjara li ta' każ kif mistħoqq tal-kontenut ta' din id-Deċiżjoni. Kull awtorita jew ċentru jikkonsulta maċ-ĊFN rilevanti fuq xi materja rilevanti f' konnessjoni mal-kunfidenzjalita tal-fatti magħrufa (data) tas-SMF. Iċ-ĊFN jikkonsultaw maċ-ĊAF tal-BĊE dwar ir-riżultat ta' xi talba jew konsultazzjoni bħal din.2. Iċ-ĊFN rilevanti huma konsultat dwar komunikazzjonijiet li jikkontjenu fatti magħrufa (data) tas-SMF indirizzati lill-pubbliku, lill-istituzzjonijiet ta' kreditu u lill-fabbrikanti ta' tagħmir rilevanti. Jikkonsulta wkoll maċ-ĊAF tal-BĊE.3. Il-BĊE jikkonsulta maċ-ĊFN rilevanti b' konnessjoni ma' xi sospensjoni ta' aċċess. Kemm il-BĊE u ċ-ĊFN rilevanti jistgħu jissospendu aċċess għas-SMF lil kull wieħed mill-utenti tas-SMF meta dan ikun meħtieġ biex tiġi priservata n-natura kunfidenzjali tal-fatti magħrufa (data) tas-SMF. Iċ-ĊFN rilevanti jikkonsulta ma' l-awtorita jew ċentru li għalih jappartjenu utentibħal dawn sabiex il-kondizzjonijiet xierqa għall-utilizzazzjoni tas-SMF jiġu ristawrati.4. Il-livelli stabbiliti ta' sigurta minima msemmija fl-Artikolu 6, kif ukoll il-manwal ta' proċeduri msemmija fl-Artikolu 4, ladarba approvati mill-Kunsill li Jirregola, m' għandhomx jiġu pubblikati minħabba fin-natura kunfidenzjali tagħhom.Artikolu 8MonitorjarIċ-ĊFN jistabbilixxu, f' konsultazzjoni ma' l-awtoritajiet jew ċentri rilevanti, proċeduri li jippermettu l-monitorjar tal-konformita tagħhom ma' l-Artikoli 6 u l-Artikolu 7 u l-adozzjoni ta' miżuri xierqa f' konnessjoni magħhom. Dawn il-proċeduri jippermettu wkoll il-parteċipazzjoni tal-BĊE f' monitorjar bħal dan. F' konsultazzjoni mal-BĊN, il-BĊE jistabbilixxi wkoll proċeduri biex tiġi monitorjata konformita miċ-ĊFN ma' din id-Deċiżjoni.Artikolu 9ImplimentazzjoniIl-Bord Eżekuttiv tal-BĊE għandu jieħu l-miżuri kollha biex jimplimenta din id-Deċiżjoni li huma meħtieġa għall-effiċjenza u s-sigurta tas-SMF, inklużi xi miżuri li għandhom x' jaqsmu mal-manwal ta' proċeduri jew mal-livelli stabbiliti ta' sigurta minima msemmija rispettivament fl-Artikoli 4 u 6. Għal dawn l-għanijiet, għandu jqis il-veduti tal-Kumitat tal-Bankonoti. Il-Bord Eżekuttiv għandu jgħarraf lill-Kunsill li Jirregola b' xi miżuri li jieħu fl-applikazzjoni ta' dan l-Artikolu. B' żieda ma' dan, il-BĊE jista' ġeneralment jipprovdi klarifikazzjonijiet u speċifikazzjonijiet tekniċi li jikkonċernaw l-utilizzazzjoni jew is-sigurta tas-SMF.Artikolu 10Dispożizzjonijiet finaliDin id-Deċiżjoni għandha tidħol fis-seħħ fl-1 ta' Diċembru 2001.Din id-Deċiżjoni għandha tiġi pubblikata fil-Ġurnal Uffiċjali tal-Komunitajiet Ewropej.Magħmula fi Frankfurt am Main, fit-8 ta' Novembru 2001.Il-President tal-BĊEWillem F. Duisenberg[1] ĠU L 181, ta' l-4.7.2001, p. 6.[2] ĠU L 181, ta' l-4.7.2001, p. 11.--------------------------------------------------


title: 2011/616/UE: Deċiżjoni tal-Parlament Ewropew tal- 10 ta’ Mejju 2011 dwar il-kwittanza fir-rigward tal-implimentazzjoni tal-baġit tal-Impriża Konġunta SESAR għas-sena finanzjarja 2009

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/255

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar il-kwittanza fir-rigward tal-implimentazzjoni tal-baġit tal-Impriża Konġunta SESAR għas-sena finanzjarja 2009
   (2011/616/UE)
   IL-PARLAMENT EWROPEW,
   wara li kkunsidra l-kontijiet annwali definittivi tal-Impriża Konġunta SESAR għas-sena finanzjarja 2009,
   wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta SESAR għas-sena finanzjarja li ntemmet fil-31 ta’ Diċembru 2009, flimkien mat-tweġibiet tal-Impriża Konġunta (1),
   wara li kkunsidra r-rakkomandazzjoni tal-Kunsill tal-15 ta’ Frar 2011 (05894/2011 — C7-0051/2011),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikulari l-Artikolu 185 tiegħu,
   wara li kkunsidra r-Regolament tal-Kunsill (KE) Nru 1361/2008 tas-16 ta’ Diċembru 2008 li jemenda r-Regolament (KE) Nru 219/2007 dwar l-istabbiliment ta’ Impriża Konġunta għall-iżvilupp tas-sistema Ewropea ta’ ġenerazzjoni ġdida għall-ġestjoni tat-traffiku tal-ajru (SESAR) (3), u b’mod partikulari l-Artikolu 4b tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ Qafas għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A7-0124/2011),

               1.

               Jagħti l-kwittanza lid-Direttur Eżekuttiv tal-Impriża Konġunta SESAR għall-implimentazzjoni tal-baġit tal-Impriża Konġunta għas-sena finanzjarja 2009;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu sabiex jgħaddi din id-Deċiżjoni, kif ukoll ir-riżoluzzjoni li hi parti integrali minnha, lid-direttur tal-Impriża Konġunta SESAR, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 342, 16.12.2010, p. 30.

      (2)  ĠU L 248, 16.9.2002, p. 1.

      (3)  ĠU L 352, 31.12.2008, p. 12.

      (4)  ĠU L 357, 31.12.2002, p. 72.
    ---documentbreak---

               27.9.2011

               MT

               Il-Ġurnal Uffiċjali tal-Unjoni Ewropea

               L 250/256

         RIŻOLUZZJONI TAL-PARLAMENT EWROPEW
   tal-10 ta’ Mejju 2011
   li tinkludi l-osservazzjonijiet li jagħmlu parti integrali mid-Deċiżjoni tiegħu dwar il-kwittanza fir-rigward tal-implimentazzjoni tal-baġit tal-Impriża Konġunta SESAR għas-sena finanzjarja 2009
   IL-PARLAMENT EWROPEW,
   wara li kkunsidra l-kontijiet annwali definittivi tal-Impriża Konġunta SESAR għas-sena finanzjarja 2009,
   wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta SESAR għas-sena finanzjarja li ntemmet fil-31 ta’ Diċembru 2009, flimkien mat-tweġibiet tal-Impriża Konġunta (1),
   wara li kkunsidra r-rakkomandazzjoni tal-Kunsill tal-15 ta’ Frar 2011 (05894/2011 — C7-0051/2011),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikulari l-Artikolu 185 tiegħu,
   wara li kkunsidra r-Regolament tal-Kunsill (KE) Nru 1361/2008 tas-16 ta’ Diċembru 2008 li jemenda r-Regolament (KE) Nru 219/2007 dwar l-istabbiliment ta’ Impriża Konġunta għall-iżvilupp tas-sistema Ewropea ta’ ġenerazzjoni ġdida għall-ġestjoni tat-traffiku tal-ajru (SESAR) (3), u b'mod partikulari l-Artikolu 4b tiegħu,
   wara li kkunsidra r-Regolament Finanzjarju tal-Impriża Konġunta SESAR adottat mill-Bord Eżekuttiv tiegħu fit-28 ta’ Lulju 2009 (minn hawn 'il quddiem imsejjaħ “Regolament Finanzjarju SESAR”),
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ Qafas għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b'mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A7-0124/2011),

               A.

               billi l-Qorti Ewropea tal-Awdituri ddikjarat li kisbet assigurazzjoni raġonevoli li l-kontijiet annwali għas-sena finanzjarja 2009 huma affidabbli, u li l-operazzjonijiet li sottostanti huma legali u regolari,

               B.

               billi l-Impriża Konġunta SESAR twaqqfet fi Frar 2007 bil-għan li tħaddem il-programm Riċerka dwar il-Ġestjoni tat-Traffiku fl-Ajru Uniku Ewropew (SESAR),

               C.

               billi l-Impriża Konġunta tinsab fil-fażi tagħha ta’ tnedija u kienet għadha ma stabbilixxietx bis-sħiħ il-kontrolli interni tagħha u s-sistemi tagħha ta’ informazzjoni finanzjarja sa tmiem l-2009,

               D.

               billi l-Impriża Konġunta hija s-sid tal-assi kollha tanġibbli u mhux tanġibbli maħluqa minnha jew li jiġu trasferiti lilha għall-fażi ta’ żvilupp tal-proġett SESAR, b'konformità mal-ftehim speċifiku milħuq mal-membri tagħha,

               E.

               billi f'April 2010 il-Qorti tal-Awdituri ppreżentat l-Opinjoni Nru 2/2010 dwar ir-Regolament Finanzjarju tal-Impriża Konġunta SESAR,

               1.

               Jilqa' b'sodisfazzjon il-fatt li l-Qorti tal-Awdituri sabet li l-kontijiet tal-Impriża Konġunta għall-2009 huma affidabbli u t-tranżazzjonjiet sottostanti, jekk jitqiesu komplessivament, huma legali u regolari;

               2.

               Jinnota li l-Impriża Konġunta rċeviet EUR 55 000 000 miljun f'approprjazzjonijiet għall-impenji u EUR 27 689 788 f'approprjazzjonijiet għall-ħlasijiet mill-baġit tal-Unjoni għall-2009;

      Implimentazzjoni tal-baġit

               3.

               Jinnota li l-baġit finali tal-Impriża Konġunta għall-2009 kien jinkludi EUR 325 000 000 f'approprjazzjonijiet għall-impenji u EUR 157 000 000 f'approprjazzjonijiet għall-ħlasijiet; jagħraf ukoll li r-rati ta’ użu tal-approprjazzjonijiet għall-impenji u għall-ħlasijiet kienu ta’ 97,1 % u 43,2 % rispettivament;

               4.

               Jirrikonoxxi li l-Impriża Konġunta għadha fil-perjodu tal-bidu meta jitqies li r-Regolament (KE) Nru 1361/2008, li jimmodifika l-att bażiku tal-Impriża Konġunta SESAR (KE) Nru 219/2007, ġie adottat biss fis-16 ta’ Diċembru 2008;

               5.

               Jinnota li d-depożiti tal-bank fl-aħħar tas-sena, li jammontaw għal EUR 86 800 000, jirrappreżentaw ksur tal-prinċipju baġitarju tal-ekwilibrju;

               6.

               Iqis li hu importanti li jiġu stabbiliti l-kundizzjonijiet skont liema, jekk il-bilanċ tal-kont tar-riżultat ekonomiku jkun pożittiv, għandu jiddaħħal fil-baġit tal-Impriża Konġunta dis-sena finanzjarja ta’ wara sabiex tiġi speċifikata l-applikazzjoni ta’ din id-deroga mill-prinċipju baġitarju ġenerali ta’ ekwilibriju;

               7.

               Hu mħasseb li sistema ta’ ġestjoni integrata, tippermetti l-allokazzjoni ta’ spejjeż għal pakketti ta’ xogħol speċifiċi u l-identifikazzjoni tas-sorsi ta’ finanzjament tal-ispejjeż operattivi, kienu għadhom ma daħlux fit-test sa Diċembru 2009;

               8.

               Jitlob li mal-baġit ta’ kull sena jiġi mehmuż rapport speċjali dwar il-bilanċ mhux minfuq trasferit minn snin preċedenti, li jispjega għalfejn dawn l-approprjazzjonijiet imsemmija ma ntużawx, u kif u meta se jintużaw;

      Kontribut tal-Membri

               9.

               Jitlob lill-Impriża Konġunta tarmonizza l-preżentazzjoni tal- kontribuzzjonijiet tal-membri fil-kontijiet taħt il-gwida tal-Kummissjoni;

               10.

               Jitlob lill-Impriża Konġunta tiżviluppa iktar, fir-Regoli ta’ Implimentazzjoni tagħha, l-Artikoli 97 u 98 tar-Regoli Finanzjarji SESAR b'dispożizzjonijiet dwar sħubija u kofinanzjament, partikolarment:

                           —

                           l-arranġamenti għall-adeżjoni ta’ membri ġodda,

                           —

                           il- kontribuzzjonijiet in natura mingħand membri,

                           —

                           it-termini u l-kundizzjonijiet li skonthom l-Impriża Konġunta tista' tivverifika l-kontribuzzjonijiet tal-membri,

                           —

                           il-kundizzjonijiet skont liema l-Bord Amministrattiv jista' japprova l-kofinanzjament ogħla mir-rata massima standard ta’ 50 %;

      Sistemi ta’ kontroll intern

               11.

               Iħeġġeġ lill-Impriża Konġunta tlesti l-implimentazzjoni tas-sistemi tagħha ta’ kontroll intern u ta’ informazzjoni finanzjarja;

               12.

               Jilqa' s-sejbiet tal-Qorti tal-Awdituri li ttieħdu passi importanti fl-2009 għall-ħolqien ta’ sistemi ta’ kontroll iżda jesprimi tħassib li għodda integrata għall-ġestjoni tal-informazzjoni finanzjarja, baġitarja u operattiva kienet għadha ma daħlitx fis-seħħ sal-aħħar tas-sena; jinnota t-tweġiba tal-Impriża Konġunta li s-sistemi finanzjarji kienu daħlu fis-seħħ sa' Mejju 2010;

               13.

               Jitlob lill-Impriża Konġunta tinkludi fir-Regoli Finanzjarji tagħha, referenza speċifika għas-setgħat tas-Servizz ta’ Verifika Interna (IAS) bħala l-Awditur Intern tagħha, abbażi tad-dispożizzjoni stabbilita fir-Regolament Finanzjarju ta’ Qafas għall-entitajiet tal-Komunità;

               14.

               Iqis li, b'mod partikolari li r-rwol talIAS bħala l-Awditur Intern għandu jkun li jagħti parir lill-Impriża Konġunta dwar kif għandha tittratta r-riskji, billi joħroġ opinjonijiet indipendenti dwar il-kwalità tas-sistemi ta’ amministrazzjoni u ta’ kontroll u billi toħroġ rakkomandazzjonijiet għat-titjib tal-kundizzjonijiet tal-implimentazzjoni tal-operazzjonijiet u għall-promozzjoni ta’ amministrazzjoni finanzjarja soda; iqis li huwa essenzjali li l-Impriża Konġunta tippreżenta rapport lill-awtorità tal-kwittanza, li jkun imħejji mid-direttur tagħha u li jiġbor fil-qosor l-għadd u t-tip ta’ verifiki interni li jkunu saru mill-Awditur Intern, ir-rakkomandazzjonijiet li jkunu saru u l-azzjonijiet li jkunu ttieħdu rigward dawn ir-rakkomandazzjonijiet;

               15.

               Huwa tal-fehma li, minħabba d-daqs tal-baġit tagħha u l-kumplessità tal-kompiti tagħha, l-Impriża Konġunta għandha tistabbilixxi kumitat ta’ verifika, li jirrapporta direttament lill-Bord Amministrattiv;

      Regolament Finanzjarju

               16.

               Jagħraf li wara d-dħul fis-seħħ tar-Regolament (KE) Nru 1361/2008 li jemenda r-Regolament (KE) Nru 219/2007, il-Bord Amministrattiv adotta r-Regoli Finanzjarji SESAR il-ġodda fit-28 ta’ Lulju 2009; iqis li dawn ir-regoli huma fil-biċċa l-kbira bbażati fuq il-prinċipji tar-Regolament Finanzjarju ta’ Qafas minkejja li hu tal-opinjoni li jista' jsir iktar titjib rigward:

                           —

                           l-eċċezzjonijiet għall-prinċipji baġitarji,

                           —

                           ir-rwol tas-Servizz tal-IAS,

                           —

                           l-istabbiliment ta’ kumitat ta’ verifika,

                           —

                           dispożizzjonijiet rigward l-isħubija ta’ SESAR.

      (1)  ĠU C 342, 16.12.2010, p. 30.

      (2)  ĠU L 248, 16.9.2002, p. 1.

      (3)  ĠU L 352, 31.12.2008, p. 12.

      (4)  ĠU L 357, 31.12.2002, p. 72.


title: Deċiżjoni tal-Kunsill 2010/573/PESK tas- 27 ta’ Settembru 2010 li tikkonċerna miżuri restrittivi kontra t-tmexxija tar-reġjun Transnistrijan tar-Repubblika tal-Moldova

text:
               28.9.2010

               MT

               Il-Ġurnal Uffiċjali tal-Unjoni Ewropea

               L 253/54

         DEĊIŻJONI TAL-KUNSILL 2010/573/PESK
   tas-27 ta’ Settembru 2010
   li tikkonċerna miżuri restrittivi kontra t-tmexxija tar-reġjun Transnistrijan tar-Repubblika tal-Moldova
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Billi:

               (1)

               Fil-25 ta’ Frar 2008, il-Kunsill adotta l-Pożizzjoni Komuni 2008/160/PESK li tikkonċerna miżuri restrittivi kontra t-tmexxija tar-reġjun Transnistrijan tar-Repubblika tal-Moldova (1). Bid-Deċiżjoni tal-Kunsill 2010/105/PESK (2), dawk il-miżuri restrittivi kienu estiżi sas-27 ta' Frar 2011 iżda l-applikazzjoni tagħhom kienet sospiża sat-30 ta' Settembru 2010.

               (2)

               Abbażi ta' eżami mill-ġdid tal-Pożizzjoni Komuni 2008/160/PESK, il-miżuri restrittivi għandhom jiġu estiżi sat-30 ta' Settembru 2011.

               (3)

               Madankollu, sabiex jitħeġġeġ il-progress fil-kisba ta' ftehim politiku għall-konflitt Transnistrijan, fl-indirizzar tal-problemi pendenti tal-iskejjel li jgħallmu bil-kitba Latina u fir-restawr tal-libertà ta' moviment tal-persuni, il-miżuri restrittivi għandhom ikunu sospiżi sal-31 ta' Marzu 2011. Fi tmiem dak il-perijodu, il-Kunsill għandu jirrevedi l-miżuri restrittivi fid-dawl tal-iżviluppi, b'mod partikolari fl-oqsma msemmija hawn fuq. Il-Kunsill jista' jiddeċiedi li japplika mill-ġdid jew ineħħi r-restrizzjonijiet fuq l-ivvjaġġar fi kwalunkwe ħin.

         ADOTTA DIN ID-DEĊIŻJONI:
   Artikolu 1
   1.   L-Istati Membri għandhom jieħdu l-miżuri meħtieġa biex jipprevjenu d-dħul fi, jew it-transitu fit-territorji tagħhom tal-persuni li huma responsabbli:

               (i)

               għall-prevenzjoni tal-progress lejn il-wasla għal soluzzjoni politika tal-konflitt Transnistrijan fir-Repubblika tal-Moldova, kif elenkat fl-Anness I;

               (ii)

               għat-tfassil u l-implimentazzjoni tal-kampanja ta’ intimidazzjoni u għeluq kontra l-iskejjel Moldavi li jħaddnu l-alfabet Ruman fir-reġjun Transnistrjan tar-Repubblika Moldava, kif elenkati fl-Anness II.

         2.   Il-paragrafu 1 mhux ser jobbliga lil Stat Membru jirrifjuta liċ-ċittadini tiegħu stess fit-territorju tiegħu.
   3.   Il-Paragrafu 1 għandu jkun mingħajr preġudizzju għall-każijiet fejn Stat Membru huwa marbut b'obbligu taliġi internazzjonali, jiġifieri:

               (i)

               bħala pajjiż ospitanti għal organizzjoni internazzjonali intergovernattiva;

               (ii)

               bħala pajjiż ospitanti għal konferenza internazzjonali mlaqqa' minn, jew taħt l-awspiċju tan-Nazzjonijiet Uniti; jew

               (iii)

               taħt ftehim multilaterali li jikkonferixxi privileġġi u immunitajiet;
               jew

               (iv)

               taħt it-Trattat ta' Konċiljazzjoni tal-1929 (il-Patt tal-Lateran) konkluż mis-Santa Sede (l-Istat tal-Belt tal-Vatikan) u l-Italja.

         4.   Il-paragrafu 3 għandu jitqies li japplika wkoll f'każijiet fejn Stat Membru ikun pajjiż ospitanti tal-Organizzazzjoni għas-Sigurtà u l-Koperazzjoni fl-Ewropa (OSKE).
   5.   Il-Kunsill għandu jkun debitament informat fil-każijiet kollha fejn Stat Membru jagħti eżenzjoni skont il-paragrafi 3 jew 4.
   6.   L-Istati Membri jistgħu jagħtu eżenzjonijiet mill-miżuri imposti fil-paragrafu 1 fejn l-ivvjaġġar huwa ġġustifikat fuq raġunijiet ta’ ħtieġa urġenti umanitarja, jew fuq raġunijiet ta’ attendenza f'laqgħat intergovernattivi, inklużi dawk promossi mill-Unjoni Ewropea, jew ospitati minn Stat Membru li jkollu l-Presidenza attwali tal-OSKE, fejn jitmexxa djalogu politiku li jippromwovi direttament id-demokrazija, id-drittijiet tal-bniedem u l-istat tad-dritt fir-Repubblika tal-Moldova.
   7.   Stat Membru li jixtieq jagħti eżenzjonijiet imsemmijin fil-paragrafu 6 għandu jinnotifika bil-miktub lill-Kunsill. L-eżenzjoni għandha titqies bħala mogħtija dment li Membru wieħed jew aktar tal-Kunsill ma jqajjimx oġġezzjoni bil-miktub fi żmien jumejn ta' ħidma minn meta tiġi rċevuta n-notifika tal-eżenzjoni proposta. Fil-każ li membru tal-Kunsill wieħed jew aktar iqajjem oġġezzjoni, il-Kunsill, li jaġixxi b'maġġoranza kwalifikata, jista’ jiddeċiedi li jagħti l-eżenzjoni proposta.
   8.   F’każijiet fejn skont il-paragrafi 3, 4, 6 u 7, Stat Membru jawtorizza d-dħul, jew it-transitu, fit-territorju tiegħu ta’ persuni elenkati fl-Anness I u II, l-awtorizzazzjoni għandha tkun limitata għall-iskop li għalih tingħata u lill-persuni konċernati minnha.
   Artikolu 2
   Il-Kunsill għandu jadotta modifiki għal-listi li jinsabu fl-Anness I u l-Anness II kif meħtieġ minn żviluppi politiċi fir-Repubblika tal-Moldova.
   Artikolu 3
   Id-Deċiżjoni tal-Kunsill 2010/105/PESK hija b'dan imħassra.
   Artikolu 4
   1.   Din id-Deċiżjoni għandha tidħol fis-seħħ fid-data tal-adozzjoni tagħha.
   2.   Din id-Deċiżjoni għandha tapplika sat-30 ta' Settembru 2011. Hija għandha tkun riveduta kontinwament. Hija tista tiġi mġedda, jew emendata kif adegwat, jekk il-Kunsill iqis li l-objettivi tagħha ma jkunux intlaħqu.
   3.   Il-miżuri restrittivi previsti f'din id-Deċiżjoni għandhom ikunu sospiżi sal-31 ta' Marzu 2011. Fi tmiem dak il-perijodu l-Kunsill għandu jirrevedi l-miżuri restrittivi.

      Magħmul fi Brussell, is-27 ta’ Settembru 2010.

            Għall-Kunsill

            Il-President

         K. PEETERS

      (1)  ĠU L 51, 26.2.2008, p. 23.

      (2)  ĠU L 46, 23.2.2010, p. 3.

      ANNESS I

         Lista ta' persuni msemmijin fl-Artikolu 1(1)(i)

                  1.

                  SMIRNOV, Igor Nikolayevich, “President”, imwieled fit-23 ta’ Ottubru 1941 f’Khabarovsk, il-Federazzjoni Russa, passaport Russu Nru 50No0337530.

                  2.

                  SMIRNOV, Vladimir Igorevich, iben in-Nru 1 u “President tal-Kumitat Doganali tal-Istat”, imwieled fit-3 ta’ April 1961 f’Kupiansk, Kharkovskaya oblast jew Novava Kakhovka, Khersonskaya oblast, l-Ukraina, passaport Russu Nru 50No00337016.

                  3.

                  SMIRNOV, Oleg Igorevich, iben in-Nru 1 u “Konsulent tal-Kumitat Doganali Statali”, “Membru tas-Sovjet Suprem”, imwieled fit-8 ta' Awwissu 1967 f'Novaya Kakhovka, Khersonskaya oblast, l-Ukraina, passaport Russu Nru 60No190737.

                  4.

                  LITSKAI, Valery Anatolyevich, dak li qabel kien “Ministru għall-Affarijiet Barranin”, imwieled fit-13 ta’ Frar 1949 fi Tver, il-Federazzjoni Russa, passaport Russu Nru 51No0076099, maħruġ fid-9 ta’ Awwissu 2000.

                  5.

                  KHAZHEYEV, Stanislav Galimovich, “Ministru tad-Difiża”, imwieled fit-28 ta’ Diċembru 1941 f’Chelyabinsk, il-Federazzjoni Russa.

                  6.

                  ANTYUFEYEV, Vladimir Yuryevich, magħruf ukoll bħala SHEVTSOV, Vadim, “Ministru għas-Sigurtà tal-Istat”, imwieled fl-1951 f’Novosibirsk, il-Federazzjoni Russa, passaport Russu.

                  7.

                  KOROLYOV, Alexandr Ivanovich, “Viċi-President”, imwieled fl-24 ta Ottubru 1958 fi Wroclaw, il-Polonja, passaport Russu.

                  8.

                  BALALA, Viktor Alekseyevich, dak li qabel kien “Ministru tal-Ġustizzj”, imwieled fl-1961 f'Vinnitsa, l-Ukraina.

                  9.

                  GUDYMO, Oleg Andreyevich, “Membru tas-Sovjet Suprem”, “President tal-Kumitat dwar is-Sigurtà, id-Difiża u ż-Żamma tal-Paċi tas-Sovjet Suprem”, dak li qabel kien “Viċi-Ministru għas-Sigurtà”, imwieled fil-11 ta' Settembru 1944 f'Alma-Ata, il-Kazakistan, passaport Russu Nru 51No0592094.

                  10.

                  KRASNOSELSKY, Vadim Nikolayevich, “Ministru tal-Affarijiet Interni”, imwieled fl-14 ta' April 1970, Dauriya, Zabaykalskyi rayon, Chitinskaya oblast, il-Federazzjoni Russa.

                  11.

                  ATAMANIUK, Vladimir, “Deputat Ministru tad-Difiża”.

      ANNESS II

         Lista ta' persuni msemmijin fl-Artikolu 1(1)(ii)

                  1.

                  MAZUR, Igor Leonidovich, “Kap tal-Amministrazzjoni tal-Istat f’Dubossary Rayon”, imwieled fid-29 ta’ Jannar 1967 f’Dubossary, ir-Repubblika tal-Moldova.

                  2.

                  PLATONOV, Yuri Mikhailovich, magħruf bħala Yury PLATONOV, “Kap tal-Amministrazzjoni tal-Istat fi Rybnitsa Rayon u Rybnitsa City” imwieled fis-16 ta’ Jannar 1948 fi Klimkovo, Poddorsky rayon, Novgorodskaya oblast, passaport Russu Nru 51No0527002, maħruġ milll-Ambaxxata Russa f’Chisinau fl-4 ta’ Mejju 2001.

                  3.

                  CHERBULENKO, Alla Viktorovna, “Deputat Kap tal-Amministrazzjoni tal-Istat ta’ Rybnitsa”, responsabbli għal affarijiet ta’ edukazzjoni.

                  4.

                  KOGUT, Vecheslav Vasyilevich, “Kap tal-Amministrazzjoni tal-Istat f’Bender”, imwieled fis-16 ta’ Frar 1950 f’Taraclia, Chadir-Lunga rayon, Repubblika tal-Moldova.

                  5.

                  KOSTIRKO, Viktor Ivanovich, “Kap tal-Amministrazzjoni tal-Istat f’Tiraspol”, imwieled fl-24 ta’ Mejju 1948, Komsomolsk na Amure, Habarovsky kray, il-Federazzjoni Russa.


title: Deċiżjoni tal-Kunsill 2009/877/PESK tat- 23 ta’ Ottubru 2009 dwar l-iffirmar u l-applikazzjoni proviżorja tal-Iskambju ta’ Ittri bejn l-Unjoni Ewropea u r-Repubblika tas-Seychelles dwar il-kondizzjonijiet u l-modalitajiet għat-trasferiment ta’ pirati suspettati u ħallelin armati mill-EUNAVFOR għar-Repubblika tas-Seychelles u għat-trattament tagħhom wara tali trasferiment

text:
               2.12.2009

               MT

               Il-Ġurnal Uffiċjali tal-Unjoni Ewropea

               L 315/35

         DEĊIŻJONI TAL-KUNSILL 2009/877/PESK
   tat-23 ta’ Ottubru 2009
   dwar l-iffirmar u l-applikazzjoni proviżorja tal-Iskambju ta’ Ittri bejn l-Unjoni Ewropea u r-Repubblika tas-Seychelles dwar il-kondizzjonijiet u l-modalitajiet għat-trasferiment ta’ pirati suspettati u ħallelin armati mill-EUNAVFOR għar-Repubblika tas-Seychelles u għat-trattament tagħhom wara tali trasferiment
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 24 tiegħu,
   Wara li kkunsidra r-rakkomandazzjoni mill-Presidenza,
   Billi:

               (1)

               Fit-2 ta’ Ġunju 2008, il-Kunsill tas-Sigurtà tan-Nazzjonijiet Uniti (KSNU) adotta r-Riżoluzzjoni 1816 (2008) li titlob lill-Istati kollha sabiex jikkooperaw fid-determinazzjoni tal-ġurisdizzjoni, u fl-investigazzjoni u l-prosekuzzjoni ta’ persuni responsabbli għall-atti ta’ piraterija u ta’ serq bl-użu tal-armi fil-baħar ‘il barra mix-xtut tas-Somalja. Dawk id-dispożizzjonijiet ġew riaffermati bir-Riżoluzzjoni 1846 (2008) tal-KSNU, adottata fit-2 ta’ Diċembru 2008.

               (2)

               Fl-10 ta’ Novembru 2008, il-Kunsill adotta l-Azzjoni Konġunta 2008/851/PESK dwar l-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ‘l barra mix-xtut tas-Somalja (1) (operazzjoni “Atalanta”).

               (3)

               L-Artikolu 12 tal-Azzjoni Konġunta 2008/851/PESK jipprevedi li persuni li wettqu, jew li hemm suspett li wettqu atti ta’ piraterija jew ta’ serq bl-użu tal-armi li jinqabdu fl-ilmijiet territorjali tas-Somalja, kif ukoll il-propjetà li tkun intużat biex jitwettqu dawn l-atti, jistgħu jiġu trasferiti fi Stat terz li jixtieq jeżerċita l-ġurisdizzjoni tiegħu fuq il-persuni u l-proprjetà imsemmijin hawn fuq, dment li l-kondizzjonijiet għat-trasferiment kienu maqbula ma’ dak l-Istat terz b’mod konsistenti mal-liġi internazzjonali rilevanti, notevolment il-liġi internazzjonali dwar id-drittijiet tal-bniedem, sabiex jiġi garantit b’mod partikolari li ħadd ma jkun soġġett għall-piena tal-mewt, għal tortura jew għal kwalunkwe trattament krudili, inuman jew degradanti.

               (4)

               F’konformità mal-Artikolu 24 tat-Trattat, il-Presidenza, megħjuna mis-Segretarju Ġenerali/Rappreżentant Għoli (SG/RGħ), innegozjat Skambju ta’ Ittri bejn l-Unjoni Ewropea u l-Gvern tas-Seychelles dwar il-kondizzjonijiet u l-modalitajiet għat-trasferiment ta’ pirati suspettati u ħallelin armati mill-EUNAVFOR għar-Repubblika tas-Seychelles u għat-trattament tagħhom wara tali trasferiment.

               (5)

               L-Iskambju ta’ Ittri għandu jiġi ffirmat u applikat b’mod proviżorju, soġġett għall-konklużjoni tiegħu f’data aktar tard,

         IDDEĊIEDA KIF ĠEJ:
   Artikolu 1
   L-iffirmar tal-Iskambju ta’ Ittri bejn l-Unjoni Ewropea u r-Repubblika tas-Seychelles dwar il-kondizzjonijiet u l-modalitajiet għat-trasferiment ta’ pirati suspettati u ħallelin armati mill-EUNAVFOR għar-Repubblika tas-Seychelles u għat-trattament tagħhom wara tali trasferiment, huwa b’dan approvat f’isem l-Unjoni Ewropea, soġġett għall-konklużjoni tal-imsemmi Ftehim.
   It-test tal-Iskambju ta’ Ittri huwa mehmuż ma’ din id-Deċiżjoni.
   Artikolu 2
   Il-President tal-Kunsill hu b’dan awtorizzat biex jaħtar il-persuna/i awtorizzata/i biex tiffirma/jiffirmaw l-ittra kkonċernata f’isem l-Unjoni Ewropea, soġġett għall-konklużjoni tiegħu.
   Artikolu 3
   L-Iskambju ta’ Ittri għandu jiġi applikat fuq bażi proviżorja mid-data tal-iffirmar tiegħu, sad-dħul fis-seħħ tiegħu.
   Artikolu 4
   Din id-Deċiżjoni għandha tieħu effett fil-jum tal-adozzjoni tagħha.
   Artikolu 5
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fil-Lussemburgu, it-23 ta’ Ottubru 2009.

            Għall-Kunsill

            Il-President

         T. BILLSTRÖM

      (1)  ĠU L 301, 12.11.2008, p. 33.
    ---documentbreak---

               2.12.2009

               MT

               Il-Ġurnal Uffiċjali tal-Unjoni Ewropea

               L 315/37

         TRADUZZJONI
   Skambju ta’ Ittri bejn l-Unjoni Ewropea u r-Repubblika tas-Seychelles Dwar il-kondizzjonijiet u l-modalitajiet għat-trasferiment Ta’ pirati suspettati u ħallelin armati mill-EUNAVFOR Għar-Repubblika tas-Seychelles U għat-trattament tagħhom wara tali trasferiment
   Eċċellenza,
   Qed issir referenza għas-sessjoni ta’ ħidma li saret fis-Seychelles fit-18 u d-19 ta’ Awwissu 2009 biex jiġu diskussi l-Ftehimiet tal-UE dwar il-Piraterija u s-Serq bl-Armi li kienet tinvolvi l-parteċipazzjoni tar-rappreżentanti tal-UE, tal-membri tal-Kumitat ta’ Livell Għoli tas-Seychelles u ta’ istituzzjonijiet oħra relatati u għall-ittra sussegwenti tagħna tal-21 ta’ Awwissu 2009.
   Matul is-sessjoni ta’ ħidma, ġie ppreżentat it-tħassib tal-istituzzjonijiet relatati differenti dwar it-trasferiment ta’ pirati suspettati u ħallelin armati. Fil-prinċipju l-Gwida għat-trasferiment ta’ pirati Suspettati, ħallelin armati u proprjetà ssekkwestrata lejn is-Seychelles, imħejjija mill-Avukat Ġenerali tar-Repubblika tas-Seychelles, li hi maħsuba biex ikun żgurat li kwalunkwe trasferiment ta’ persuni suspettati b’atti ta’ piraterija jew serq bl-armi jsir skont il-liġijiet tas-Seychelles ġiet approvata. Inqabel ukoll li l-Arranġamenti Implimentattivi (li jiċċara l-Artikolu 10 tal-Ftehim ta’ Trasferiment propost) seta’ jsir qbil dwarhom wara li jkun iffinalizzat il-Ftehim ta’ Trasferiment propost u li titħejja Gwida komuni dwar it-trasferiment ta’ pirati suspettati, ħallelin armati u proprjetà ssekwestrata. Barra minn hekk, li r-Repubblika tas-Seychelles ser tingħata l-għajnuna meħtieġa għad-detenzjoni, iż-żamma, l-investigazzjoni, il-proċess ta’ prosekuzzjoni u r-ripatrijazzjoni tal-pirati suspettati u l-ħallelin armati.
   Wara s-sessjoni ta’ ħidma u l-ittra tagħna, saru aktar diskussjonijiet fil-Kumitat ta’ Livell Għoli dwar it-trasferiment ta’ pirati suspettati u ħallelin armati lejn it-territorju tar-Repubblika tas-Seychelles.
   Il-Gvern tar-Repubblika tas-Seychelles jixtieq jieħu din l-opportunità biex iġedded l-assigurazzjoni tiegħu lill-UE tal-impenn tiegħu li jikkoopera bis-sħiħ, filwaqt li jqis il-kapaċitajiet tar-riżorsi u tal-infrastruttura disponibbli tiegħu, fit-trażżin tal-piraterija biex jiġi aċċettat it-trasferiment ta’ pirati suspettati u ħallelin armati maqbudin.
   Fl-istess waqt, il-Gvern tar-Repubblika tas-Seychelles jixtieq jesprimi x-xewqa tiegħu li l-UE SOFA jiġi ffirmat peress li qed ikomplu d-diskussjonijiet dwar il-Ftehim ta’ Trasferiment tal-UE propost.
   Fid-dawl tan-negozjati li għaddejjin u sakemm jiġi konkluż arranġament reċiprokament aċċettabbli bejn l-UE u l-Gvern tar-Repubblika tas-Seychelles dwar it-trasferiment ta’ pirati u ħallelin armati lejn it-territorju tiegħu, il-Gvern tar-Repubblika tas-Seychelles jista’ jawtorizza lill-EUNAVFOR biex tittrasferixxi pirati suspettati u ħallelin armati maqbudin matul l-operazzjonijiet tagħha fiż-żona ekonomika esklussiva, fil-baħar territorjali, fl-ilmijiet arċipelaġiċi u fl-ilmijiet interni tar-Repubblika tas-Seychelles. Din l-awtorizzazzjoni hija estiża għall-protezzjoni ta’ bastimenti bil-bandiera tas-Seychelles u ta’ ċittadini tas-Seychelles fuq bastimenti bil-bandiera mhux tas-Seychelles lil hinn mil-limitu msemmi hawn fuq u f’ċirkostanzi oħra fl-ibħra miftuħin għad-diskrezzjoni tar-Repubblika tas-Seychelles;
   Dejjem dment li

               —

               L-UE, konxja mill-kapaċitajiet limitati tar-Repubblika tas-Seychelles biex taċċetta, tipproċessa, iżżomm arrestati u titfa’ l-ħabs pirati u ħallelin armati u b’kont meħud tal-aċċettazzjoni mir-Repubblika tas-Seychelles tat-trasferiment ta’ kwalunkwe pirata suspettat u ħalliel armat lejn it-territorju tagħha, għandha tagħti lir-Repubblika tas-Seychelles l-għajnuna kollha finanzjarja, ta’ riżorsi umani, materjali, loġistika u infrastrutturali għad-detenzjoni, iż-żamma fil-ħabs, l-investigazzjoni, il-prosekuzzjoni, l-ipproċessar u r-ripatrijazzjoni ta’ pirati suspettati jew ikkundannati u ta’ ħallelin armat;

               —

               L-Avukat Ġenerali għandu jkollu mill-inqas għaxart (10) ijiem mid-data tat-trasferiment tal- pirati suspettati jew tal-ħallelin armati biex jiddeċiedi dwar is-suffiċjenza tal-evidenza disponibbli fid-dawl tal-prosekuzzjoni;

               —

               Fil-każ li l-Avukat Ġenerali jiddeċiedi li hemm evidenza insuffiċjenti għall-prosekuzzjoni, l-EUNAVFOR għandha tieħu r-responsabbiltà sħiħa, inklużi l-ispejjeż finanzjarji tat-trasferiment tal-pirati suspettati u tal-ħallelin armati lura lejn il-pajjiż tal-oriġini tagħhom fi żmien għaxart ijiem minn meta l-EUNAVFOR tkun ġiet notifikata b’tali deċiżjoni;

               —

               Kwalunkwe trasferiment ta’ pirati suspettati jew ħallelin armati għandu kemm jista’ jkun ikun konformi mal-“Gwida għat-Trasferiment ta’ pirati Suspettati, ħallelin armati u proprjetà ssekkwestrata lejn is-Seychelles”;

               —

               Il-Gvern tar-Repubblika tas-Seychelles jikkonferma wkoll li:

                           —

                           Kwalunkwe persuna trasferita ser tkun trattata b’mod uman u mhux ser tkun soġġetta għal tortura jew għal trattament jew piena krudili, inumani jew degradanti, ser tirċievi akkomodazzjoni u ikel adegwati, ikollha aċċess għal kura medika u ser tkun tista’ twettaq osservanza reliġjuża.

                           —

                           Kwalunkwe persuna trasferita titressaq minnufih quddiem imħallef jew uffiċjal ieħor awtorizzat mil-liġi biex jeżerċita poter ġudizzjarju, li jiddeċiedi mingħajr dewmien dwar kemm hija legali d-detenzjoni tagħha u jordna ir-rilaxx tagħha jekk id-detenzjoni tkun illegali.

                           —

                           Kwalunkwe persuna trasferita tkun intitolata għal proċess fi żmien raġonevoli jew għal rilaxx.

                           —

                           Fid-determinazzjoni ta’ kwalunkwe akkuża kriminali kontriha, kwalunkwe persuna trasferita tkun intitolata għal smigħ ġust u pubbliku minn tribunal kompetenti, indipendenti u imparzjali stabbilit mil-liġi.

                           —

                           Kwalunkwe persuna trasferita akkużata b’reat kriminali titqies innoċenti sakemm ma tiġix ipprovata ħatja skont il-liġi.

                           —

                           Fid-determinazzjoni ta’ kwalunkwe akkuża kriminali kontriha, kull persuna trasferita tkun intitolata għall-garanziji minimi li ġejjin, f’ugwaljanza sħiħa:

                                       (1)

                                       li tkun informata minnufih u fid-dettall f’lingwa li tifhem, bin-natura tal-akkuża kontriha;

                                       (2)

                                       li jkollha żmien u faċilitajiet adegwati għat-tħejjija tad-difiża tagħha u li tikkomunika ma avukat tal-għażla tagħha;

                                       (3)

                                       li tiddefendi lilha nnifisha personalment u permezz ta’ assistenza legali tal-għażla tagħha; li tkun informata, jekk ma jkollhiex assistenza legali, b’dan id-dritt; u li jkollha assistenza legali assenjata lilha, fi kwalunkwe każ fejn l-interessi tal-ġustizzja jeħtieġu hekk, u mingħajr ħlas minnha fi kwalunkwe każ jekk ma jkollhiex mezzi suffiċjenti biex tħallas għaliha;

                                       (4)

                                       li teżamina, jew tiġi eżaminata għaliha, l-evidenza kollha kontriha, inklużi affidavits ta’ xhieda li wettqu l-arrest, u li tikseb l-attendenza u l-eżami ta’ xhieda f’isimha taħt l-istess kondizzjonijiet bħal tax-xhieda kontriha;

                                       (5)

                                       li jkollha assistenza b’xejn ta’ interpretu jekk ma tkunx tifhem jew titkellem il-lingwa użata fil-qorti;

                                       (6)

                                       li ma tkunx imġiegħla tixhed kontriha stess jew tammetti l-ħtija.

                           —

                           Kwalunkwe persuna trasferita li tiġi kkundannata b’reat tkun permessa li jkollha d-dritt għal reviżjoni jew għal appell tal-kundanna u tas-sentenza tagħha minn tribunal ogħla skont il-liġi tas-Seychelles.

                           —

                           Is-Seychelles mhux ser jittrasferixxi l-ebda persuna trasferita lejn xi Stat ieħor mingħajr il-kunsens bil-miktub minn qabel mill-EUNAVFOR.

         Dan l-arranġament ġie diskuss u maqbul mill-awtoritajiet tas-Seychelles. L-arranġamenti proposti b’dan jistgħu jidħlu fis-seħħ meta l-Unjoni Ewropea tindika l-qbil tagħha bil-miktub. Dan huwa mingħajr preġudizzju għall-pożizzjonijiet legali jew ta’ politika meħudin mid-delegazzjonijiet taż-żewġ partijiet fin-negozjati li għaddejjin.

      Dejjem Tiegħek,
      Is-Sur J. Morgan
      IL-MINISTRU
      President tal-Kumitat ta’ Livell Għoli tal-Piraterija

   Eċċellenza,
   Għandi l-unur ngħarrfek li rċevejt l-ittra tiegħek datata d-29 ta’ Settembru 2009 dwar il-kondizzjonijiet u l-modalitajiet għat-trasferiment ta’ pirati suspettati u ħallelin armati mill-EUNAVFOR għar-Repubblika tas-Seychelles u għat-trattament tagħhom wara tali trasferiment, li taqra kif ġej:
   “Qed issir referenza għas-sessjoni ta’ ħidma li saret fis-Seychelles fit-18 u d-19 ta’ Awwissu 2009 biex jiġu diskussi l-Ftehimiet tal-UE dwar il-Piraterija u s-Serq bl-Armi li kienet tinvolvi l-parteċipazzjoni tar-rappreżentanti tal-UE, lill-membri tal-Kumitat ta’ Livell Għoli tas-Seychelles u lil istituzzjonijiet oħra relatati u għall-ittra sussegwenti tagħna tal-21 ta’ Awwissu 2009.
   Matul is-sessjoni ta’ ħidma, ġie ppreżentat it-tħassib tal-istituzzjonijiet relatati differenti dwar it-trasferiment ta’ pirati suspettati u ħallelin armati. Fil-prinċipju l-Gwida għat-Trasferiment ta’ pirati Suspettati, ħallelin armati u proprjetà ssekkwestrata lejn is-Seychelles imħejjija mill-Avukat Ġenerali tar-Repubblika tas-Seychelles, li hi maħsuba biex ikun żgurat li kwalunkwe trasferiment ta’ persuni suspettati b’atti ta’ piraterija u serq bl-armi jsir skont il-liġijiet tas-Seychelles ġiet approvata. Inqabel ukoll li l-Arranġamenti Implimentattivi (li jiċċara l-Artikolu 10 tal-Ftehim ta’ Trasferiment propost) seta’ jsir qbil dwarhom wara li jkun iffinalizzat il-Ftehim ta’ Trasferiment propost u li titħejja Gwida komuni dwar it-trasferiment ta’ pirati suspettati, ħallelin armati u proprjetà ssekwestrata. Barra minn hekk, li r-Repubblika tas-Seychelles tingħata l-għajnuna meħtieġa għad-detenzjoni, iż-żamma, l-investigazzjoni, il-proċess ta’ prosekuzzjoni u r-ripatrijazzjoni tal-pirati suspettati u l-ħallelin armati.
   Wara s-sessjoni ta’ ħidma u l-ittra tagħna, saru aktar diskussjonijiet fil-Kumitat ta’ Livell Għoli dwar it-trasferiment ta’ pirati suspettati u ħallelin armati lejn it-territorju tar-Repubblika tas-Seychelles.
   Il-Gvern tar-Repubblika tas-Seychelles jixtieq jieħu din l-opportunità biex iġedded l-assigurazzjoni tiegħu lill-UE tal-impenn tiegħu li jikkoopera bis-sħiħ, filwaqt li jqis il-kapaċitajiet tar-riżorsi u tal-infrastruttura disponibbli tiegħu, fit-trażżin tal-piraterija biex jiġi aċċettat it-trasferiment ta’ pirati suspettati u ħallelin armati maqbudin.
   Fl-istess waqt, il-Gvern tar-Repubblika tas-Seychelles jixtieq jesprimi x-xewqa tiegħu li l-UE SOFA jiġi ffirmat peress li qed ikomplu d-diskussjonijiet dwar il-Ftehim ta’ Trasferiment tal-UE propost.
   Fid-dawl tan-negozjati li għaddejjin u sakemm jiġi konkluż arranġament reċiprokament aċċettabbli bejn l-UE u l-Gvern tar-Repubblika tas-Seychelles dwar it-trasferiment ta’ pirati u ħallelin armati lejn it-territorju tiegħu, il-Gvern tar-Repubblika tas-Seychelles jista’ jawtorizza lill-EUNAVFOR biex tittrasferixxi pirati suspettati u ħallelin armati maqbudin matul l-operazzjonijiet tagħha fiż-żona ekonomika esklussiva, fil-baħar territorjali, fl-ilmijiet arċipelaġiċi u fl-ilmijiet interni tar-Repubblika tas-Seychelles. Din l-awtorizzazzjoni hija estiża għall-protezzjoni ta’ bastimenti bil-bandiera tas-Seychelles u ta’ ċittadini tas-Seychelles fuq bastimenti bil-bandiera mhux tas-Seychelles lil hinn mil-limitu msemmi hawn fuq u f’ċirkostanzi oħra fl-ibħra miftuħin għad-diskrezzjoni tar-Repubblika tas-Seychelles;
   Dejjem dment li

               —

               L-UE, konxja mill-kapaċitajiet limitati tar-Repubblika tas-Seychelles biex taċċetta, tipproċessa, iżżomm arrestati u titfa’ l-ħabs pirati u ħallelin armati u b’kont meħud tal-aċċettazzjoni mir-Repubblika tas-Seychelles tat-trasferiment ta’ kwalunkwe pirata suspettat u ħalliel armat lejn it-territorju tagħha, għandha tagħti lir-Repubblika tas-Seychelles l-għajnuna kollha finanzjarja, ta’ riżorsi umani, materjali, loġistika u infrastrutturali għad-detenzjoni, iż-żamma fil-ħabs, l-investigazzjoni, il-prosekuzzjoni, l-ipproċessar u r-ripatrijazzjoni ta’ pirati suspettati jew ikkundannati u ta’ ħallelin armati;

               —

               L-Avukat Ġenerali għandu jkollu mill-inqas għaxart (10) ijiem mid-data tat-trasferiment tal- pirati suspettati jew tal-ħallelin armati biex jiddeċiedi dwar is-suffiċjenza tal-evidenza disponibbli fid-dawl tal-prosekuzzjoni;

               —

               Fil-każ li l-Avukat Ġenerali jiddeċiedi li hemm evidenza insuffiċjenti għall-prosekuzzjoni, l-EUNAVFOR għandha tieħu r-responsabbiltà sħiħa, inklużi l-ispejjeż finanzjarji tat-trasferiment tal-pirati suspettati u tal-ħallelin armati lura lejn il-pajjiż tal-oriġini tagħhom fi żmien għaxart ijiem minn meta l-EUNAVFOR tkun ġiet notifikata b’tali deċiżjoni;

               —

               Kwalunkwe trasferiment ta’ pirati suspettati u ħallelin armati għandu kemm jista’ jkun ikun konformi mal-Gwida għat-Trasferiment ta’ pirati Suspettati, ħallelin armati u proprjetà ssekkwestrata lejn is-Seychelles;

               —

               Il-Gvern tar-Repubblika tas-Seychelles jikkonferma wkoll li:

                           —

                           Kwalunkwe persuna trasferita ser tkun trattata b’mod uman u mhux ser tkun soġġetta għal tortura jew għal trattament jew piena krudili, inumani jew degradanti, ser tirċievi akkomodazzjoni u ikel adegwati, ikollha aċċess għal kura medika u ser tkun tista’ twettaq osservanza reliġjuża.

                           —

                           Kwalunkwe persuna trasferita titressaq fil-pront quddiem imħallef jew uffiċjal ieħor awtorizzat mil-liġi biex jeżerċita poter ġudizzjarju, li jiddeċiedi mingħajr dewmien dwar kemm hija legali d-detenzjoni tagħha u jordna ir-rilaxx tagħha jekk id-detenzjoni tkun illegali.

                           —

                           Kwalunkwe persuna trasferita tkun intitolata għal proċess fi żmien raġonevoli jew għal rilaxx.

                           —

                           Fid-determinazzjoni ta’ kwalunkwe akkuża kriminali kontriha, kwalunkwe persuna trasferita tkun intitolata għal smigħ ġust u pubbliku minn tribunal kompetenti, indipendenti u imparzjali stabbilit mil-liġi.

                           —

                           Kwalunkwe persuna trasferita akkużata b’reat kriminali titqies innoċenti sakemm ma tiġix ipprovata ħatja skont il-liġi.

                           —

                           Fid-determinazzjoni ta’ kwalunkwe akkuża kriminali kontriha, kull persuna trasferita tkun intitolata għall-garanziji minimi li ġejjin, f’ugwaljanza sħiħa:

                                       (1)

                                       li tkun informata minnufih u fid-dettall f’lingwa li tifhem, bin-natura tal-akkuża kontriha;

                                       (2)

                                       li jkollha żmien u faċilitajiet adegwati għat-tħejjija tad-difiża tagħha u li tikkomunika ma avukat tal-għażla tagħha;

                                       (3)

                                       li tiddefendi lilha nnifisha personalment u permezz ta’ għajnuna legali tal-għażla tagħha; li tkun informata, jekk ma jkollhiex assistenza legali, b’dan id-dritt; u li jkollha assistenza legali assenjata lilha, fi kwalunkwe każ fejn l-interessi tal-ġustizzja jeħtieġu hekk, u mingħajr ħlas minnha fi kwalunkwe każ jekk ma jkollhiex mezzi suffiċjenti biex tħallas għaliha;

                                       (4)

                                       li teżamina, jew tiġi eżaminata għaliha, l-evidenza kollha kontriha, inklużi affidavits ta’ xhieda li wettqu l-arrest, u li tikseb l-attendenza u l-eżami ta’ xhieda f’isimha taħt l-istess kondizzjonijiet bħal tax-xhieda kontriha;

                                       (5)

                                       li jkollha assistenza b’xejn ta’ interpretu jekk ma tkunx tifhem jew titkellem il-lingwa użata fil-qorti;

                                       (6)

                                       li ma tkunx imġiegħla tixhed kontriha stess jew tammetti l-ħtija.

                           —

                           Kwalunkwe persuna trasferita li tiġi kkundannata b’reat tkun permessa li jkollha d-dritt għal reviżjoni jew għal appell tal-kundanna u tas-sentenza tagħha minn tribunal ogħla skont il-liġi tas-Seychelles.

                           —

                           Is-Seychelles mhux ser jittrasferixxi l-ebda persuna trasferita lejn xi Stat ieħor mingħajr il-kunsens bil-miktub minn qabel mill-EUNAVFOR.

         Dan l-arranġament ġie diskuss u maqbul mill-awtoritajiet tas-Seychelles. L-arranġamenti proposti b’dan jistgħu jidħlu fis-seħħ meta l-Unjoni Ewropea tindika l-qbil tagħha bil-miktub. Dan huwa mingħajr preġudizzju għall-pożizzjonijiet legali jew ta’ politika meħudin mid-delegazzjonijiet taż-żewġ partijiet fin-negozjati li għaddejjin.”
   Għandi l-unur nikkonferma, f’isem l-Unjoni Ewropea, li l-kontenut tal-ittra tiegħek huwa aċċettabbli għall-Unjoni Ewropea. Dan l-Istrument ser jiġi applikat b’mod proviżorju mill-Unjoni Ewropea mid-data tal-iffirmar ta’ din l-ittra u ser jidħol fis-seħħ definittivament ladarba l-Unjoni Ewropea tkun lestiet il-proċeduri interni tagħha għall-konklużjoni.
   Fir-rigward tar-referenza fl-ittra tiegħek għall-konsiderazzjoni mill-Avukat Ġenerali tas-Seychelles tas-suffiċenza tal-evidenza disponibbli bil-ħsieb ta’ prosekuzzjoni, l-Unjoni Ewropea tifhem illi inti ftiehmt li, ladarba l-EUNAVFOR ser tikkomunika f’kull każ l-evidenza kollha li jkollha disponibbli f’dak iż-żmien bħall-kotba tal-abbord, ritratti u vidjows, dan swer jippermetti lill-Avukat Ġenerali tas-Seychelles sabiex jieħu deċiżjoni dwar is-suffiċenza ta’ din l-evidenza qabel ma jaċċetta t-trasferiment ta’ pirati suspettati u ta’ ħallelin armati.
   Jien infakkar ukoll li, kif imsemmi fl-ittra tiegħek, dan l-Istrument ser japplika fuq bażi transitorja, sakemm jiġi konkluż ftehim ta’ trasferiment reċiprokament aċċettabbli bejn l-UE u r-Repubblika tas-Seychelles dwar it-trasferiment ta’ pirati u ħallelin armati lejn it-territorju tar-Repubblika tas-Seychelles.
   Sinjur, jekk jogħġbok aċċetta l-assigurazzjoni tal-ogħla konsiderazzjoni tiegħi.

         Għall-Unjoni Ewropea

      J. SOLANA MADARIAGA

   DIKJARAZZJONI MILL-UNJONI EWROPEA FL-OKKAŻJONI TAL-IFFIRMAR TAL-ISKAMBJU TA' ITTRI BEJN L-UNJONI EWROPEA U R-REPUBBLIKA TAS-SEYCHELLES DWAR IL-KONDIZZJONIJIET U L-MODALITAJIET GĦAT-TRASFERIMENT TA' PIRATI SUSPETTATI U ĦALLELIN ARMATI MILL-EUNAVFOR GĦAR-REPUBBLIKA TAS-SEYCHELLES U GĦAT-TRATTAMENT TAGĦHOM WARA TALI TRASFERIMENT

               1.

               L-Unjoni Ewropea (UE) tinnota illi xejn fl-iskambju ta’ Ittri bejn l-Unjoni Ewropea u r-Repubblika tas-Seychelles dwar il-kondizzjonijiet u l-modalitajiet għat-trasferiment ta’ pirati ssuspettati u ta’ ħallelin armati ma huwa intiż sabiex jidderoga, jew ma jista’ jiġi meqjus bħala li jidderoga, minn kwalunkwe drittijiet illi persuna trasferita jista’ jkollha taħt il-liġi domestika jew internazzjonali applikabbli.

               2.

               L- UE tinnota li r-rappreżentanti tal-UE u tal-EUNAVFOR ser jingħataw aċċess għal kwalunkwe persuni trasferiti lejn ir-Repubblika tas-Seychelles (Seychelles) skont l-Iskambju ta' Ittri, sakemm tali persuni jinżammu fil-kustodja hemm, u li rappreżentanti tal-UE u tal-EUNAVFOR ser ikunu intitolati sabiex jinterrogawhom.
               Għal din il-fini, l-UE tinnota li ser jiġi mpoġġi għad-dispożizzjoni tar-rappreżentanti tal-UE u tal-EUNAVFOR rendikont preċiż tal-persuni trasferiti kollha, inklużi r-rekords ta' kwalunkwe proprjetà ssekwestrata, il-kondizzjoni fiżika tal-persuni, il-post tad-detenzjoni tagħhom, kwalunkwe akkużi kontrihom u kwalunkwe deċiżjonijiet sinifikanti meħudin matul il-prosekuzzjoni u l-proċess tagħhom.
               L-EUNAVFOR lesta li tipprovdi lis-Seychelles għajnuna f’waqtha permezz tal-attendenza ta' xhieda mill-EUNAVFOR u l-għoti ta' evidenza rilevanti. Għal din il-fini, is-Seychelles għandu jinnotifika lill-EUNAVFOR bl-intenzjoni tiegħu li jibda proċedimenti kriminali kontra kwalunkwe persuna trasferita u bl-iskeda għall-għoti u s-smigħ tal-evidenza.
               L-UE tinnota li, fuq it-talba tagħhom, aġenziji umanitarji nazzjonali u internazzjonali ser jitħallew ukoll iżuru lil persuni trasferiti taħt dan l-Iskambju ta' Ittri.


title: 2009/190/KE: Deċiżjoni tal-Parlament Ewropew tat- 22 ta' April 2008 dwar l-għeluq tal-kontijiet tal-baġit ġenerali tal-Unjoni Ewropea għas-sena finanzjarja 2006, Taqsima III – il-Kummissjoni

text:
               31.3.2009

               MT

               Il-Ġurnal Uffiċjali tal-Unjoni Ewropea

               L 88/70

         DEĊIŻJONI TAL-PARLAMENT EWROPEW
   tat-22 ta' April 2008
   dwar l-għeluq tal-kontijiet tal-baġit ġenerali tal-Unjoni Ewropea għas-sena finanzjarja 2006, Taqsima III – il-Kummissjoni
   (2009/190/KE)
   IL-PARLAMENT EWROPEW,
   wara li kkunsidra l-baġit ġenerali tal-Unjoni Ewropea għas-sena finanzjarja 2006 (1),
   wara li kkunsidra l-kontijiet annwali finali tal-Komunitajiet Ewropej għas-sena finanzjarja 2006 – Volum I (SEC(2007) 1056 – C6-0390/2007, SEC(2007) 1055 – C6-0362/2007) (2),
   wara li kkunsidra r-rapport annwali tal-Kummissjoni lill-awtorità ta' kwittanza dwar is-segwitu tad-deċiżjonijiet ta' kwittanza tal-2005 (COM(2007) 538, COM(2007) 537), u d-dokument ta' ħidma tal-istaff tal-Kummissjoni – Anness għar-rapport mill-Kummissjoni lill-Parlament Ewropew dwar is-segwitu għall-proċedura ta' kwittanza tal-2005 (SEC(2007) 1185, SEC(2007) 1186),
   wara li kkunsidra l-komunikazzjoni mill-Kummissjoni intitolata “Riżultati tal-Politika fl-2006” (COM(2007) 67),
   wara li kkunsidra l-komunikazzjoni mill-Kummissjoni intitolata “Sintesi tal-kisbiet amministrattivi tal-Kummissjoni fl-2006” (COM(2007) 274),
   wara li kkunsidra r-rapport annwali tal-Kummissjoni lill-awtorità ta' kwittanza dwar il-verifiki interni li saru fl-2006 (COM(2007) 280), u d-dokument ta' ħidma tal-istaff tal-Kummissjoni maħruġ mar-rapport annwali lill-awtorità tal-kwittanza dwar il-verifiki interni li saru fl-2006 (SEC(2007) 708),
   wara li kkunsidra r-rapport tal-Kummissjoni dwar ir-risposti tal-Istati Membri dwar ir-Rapport Annwali 2005 tal-Qorti tal-Awdituri (COM(2007) 118),
   wara li kkunsidra l-Green Paper dwar l-Inizjattiva Ewropea favur it-Trasparenza adottata mill-Kummissjoni fit-3 ta' Mejju 2006 (COM(2006) 194),
   wara li kkunsidra l-Opinjoni Nru 2/2004 tal-Qorti tal-Awdituri dwar il-mudell ta' “verifika waħda” (u proposta għal qafas Komunitarju ta' kontroll intern) (3),
   wara li kkunsidra l-komunikazzjoni mill-Kummissjoni dwar ir-roadmap għal qafas ta' kontroll intern integrat (COM(2005) 252),
   wara li kkunsidra l-pjan ta' azzjoni tal-Kummissjoni lejn qafas ta' kontroll intern integrat (COM(2006) 9), ir-rapport mill-Kummissjoni lill-Kunsill, lill-Parlament Ewropew u lill-Qorti tal-Awdituri dwar il-progress tal-pjan ta' azzjoni tal-Kummissjoni lejn qafas integrat tal-kontroll intern (COM(2007) 86), u d-dokument ta' ħidma tal-istaff tal-Kummissjoni maħruġ ma' dak ir-rapport (SEC(2007) 311),
   wara li kkunsidra l-Opinjoni Nru 6/2007 tal-Qorti tal-Awdituri dwar it-taqsiriet annwali tal-Istati Membri, id-’dikjarazzjonijiet nazzjonali’ tal-Istati Membri u x-xogħol tal-verifika fuq il-fondi tal-UE mill-korpi nazzjonali tal-verifika (4),
   wara li kkunsidra l-pjan ta' azzjoni tal-Kummissjoni biex jissaħħaħ l-irwol superviżorju tal-Kummissjoni fi tmexxija konġunta ta' azzjonijiet strutturali (COM(2008) 97),
   wara li kkunsidra r-rapport mill-Kummissjoni lill-Kunsill, lill-Parlament Ewropew u lill-Qorti tal-Awdituri dwar il-pjan ta' azzjoni tal-Kummissjoni lejn qafas ta' kontroll intern integrat(COM(2008) 110), u d-dokument ta' ħidma tal-persunal tal-Kummissjoni li jakkumpanja r-rapport (SEC(2008) 259),
   wara li kkunsidra r-Rapport Annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2006 flimkien mat-tweġibiet tal-istituzzjonijiet (5) u r-rapport speċjali tal-Qorti tal-Awdituri,
   wara li kkunsidra d-dikjarazzjoni ta' assigurazzjoni dwar l-affidabilità tal-kontijiet kif ukoll il-legalità u r-regolarità tat-tranżazzjonijiet bażiċi, mogħtija mill-Qorti tal-Awdituri skond l-Artikolu 248 tat-Trattat KE (6),
   wara li kkunsidra r-rakkomandazzjonijiet tal-Kunsill tat-12 ta' Frar 2008 (5842/2008 – C6-0082/2008) u 5855/2008 – C6-0083/2008),
   wara li kkunsidra l-Artikoli 274, 275 u 276 tat-Trattat KE kif ukoll l-Artikoli 179a u 180b tat-Trattat Euratom,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (7), u b'mod partikulari l-Artikoli 145, 146 u 147 tiegħu,
   wara li kkunsidra r-Regolament tal-Kunsill (KE) Nru 58/2003 tad-19 ta' Diċembru 2002 li jistipula l-istatut għall-aġenziji eżekuttivi li se jkunu fdati b'ċerti ħidmiet li għandhom x'jaqsmu mat-tmexxija tal-programmi Komunitarji (8), u b'mod partikulari l-Artikolu 14(2) u (3) tiegħu,
   wara li kkunsidra l-Artikolu 70 u l-Anness V tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjonijiet tal-kumitati interessati l-oħra (A6-0109/2008),

               A.

               billi skond l-Artikolu 275 tat-Trattat KE l-Kummissjoni hija responsabbli għat-tfassil tal-kontijiet,

               1.

               Japprova l-għeluq tal-kontijiet tal-baġit ġenerali tal-Unjoni Ewropea għas-sena finanzjarja 2006;

               2.

               Jagħti istruzzjonijiet lill-President tiegħu biex jgħaddi din id-Deciżjoni lill-Kunsill, lill-Kummissjoni, lill-Qorti tal-Ġustizzja, lill-Qorti tal-Awdituri u lill-Bank Ewropew tal-Investiment, u lill-istituzzjonijiet nazzjonali u reġjonali ta' verifika tal-Istati Membri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Harald RØMER

      (1)  ĠU L 78, 15.3.2006.

      (2)  ĠU C 274, 15.11.2007, p. 1.

      (3)  ĠU C 107, 30.4.2004, p. 1.

      (4)  ĠU C 216, 14.9.2007, p. 3.

      (5)  ĠU C 273, 15.11.2007, p. 1.

      (6)  ĠU C 274, 15.11.2007, p. 130.

      (7)  ĠU L 248, 16.9.2002, p. 1.

      (8)  ĠU L 11, 16.1.2003, p. 1.